స్మిను జిందాల్

స్మిను జిందాల్ (జననం 1973) ఒక భారతీయ పారిశ్రామికవేత్త. ఆమె జిందాల్ ఎస్ఏడబ్ల్యూ లిమిటెడ్ మేనేజింగ్ డైరెక్టర్. ఆమె జిందాల్ ట్రస్ట్, స్వయం (Svayam) వ్యవస్థాపక చైర్పర్సన్. ఆమె 2001లో మిస్టర్ ఇంద్రేష్ బాత్రాను వివాహం చేసుకుంది, వారికి అనవ్ బాత్రా, అర్జన్ బాత్రా అనే ఇద్దరు కుమారులు ఉన్నారు. ఆమె US $22 బిలియన్ల ఒ. పి. జిందాల్ గ్రూపుకు చెందినది.

స్మిను జిందాల్ ఫిబ్రవరి 2001లో జిందాల్ ఎస్. ఏ. డబ్ల్యూ. లిమిటెడ్ మేనేజింగ్ డైరెక్టర్ గా నియమితులయ్యింది. ఆమె అక్టోబరు 2011 నుండి ఆగస్టు 2016 వరకు హెక్సా ట్రేడ్ లిమిటెడ్ మేనేజింగ్ డైరెక్టర్ గా కూడా పనిచేసింది. ఆమె 2007 నుండి అసోచామ్ నేషనల్ కౌన్సిల్ ఆన్ ఐరన్ అండ్ స్టీల్ కు చైర్పర్సన్ గా ఉన్నది.

 ప్రారంభ జీవితం 
ఆమె జైపూర్, రాజస్థాన్ లోని ప్రతిష్టాత్మక మహారాణి గాయత్రి దేవి గర్ల్స్ పబ్లిక్ స్కూల్, న్యూ ఢిల్లీ లోని ప్రెజెంటేషన్ కాన్వెంట్ సీనియర్ సెకండరీ స్కూల్ లో చదువుకుంది, శ్రీ రామ్ కాలేజ్ ఆఫ్ కామర్స్ (ఎస్. ఆర్. సి. సి. న్యూ ఢిల్లీ) నుండి వాణిజ్యంలో పట్టభద్రురాలైంది.

11 సంవత్సరాల వయస్సులో, ఆమె జైపూర్ నుండి న్యూఢిల్లీకి ప్రయాణిస్తున్నప్పుడు ప్రమాదానికి గురయి ఆమెకు జీవితాంతం వీల్ చైర్ అవసరం ఏర్పడింది.
 కెరీర్ 
స్మిను జిందాల్ ఎస్ఏడబ్ల్యూ లిమిటెడ్ లో మేనేజ్మెంట్ ట్రైనీగా 1992 ఆగస్టు 1 నుండి 1994 జూన్ 30 వరకు చేసింది. ఆమె 19 సంవత్సరాల వయసులో, 1994 జూలై 1న నష్టాల్లో ఉన్న ఒక కర్మాగారంలో చేరింది. అక్కడ, 1995 మార్చి 31 నాటికి ఎగ్జిక్యూటివ్-కార్పొరేట్ ప్లానింగ్ కు ఆమె పదోన్నతి పొందింది.

జిందాల్ ఐటిఎఫ్ (జెఐటిఎఫ్) అర్బన్ ఇన్ఫ్రాస్ట్రక్చర్ కింద పట్టణ అభివృద్ధి, దేశీయ రవాణా, లాజిస్టిక్స్ వంటి కొత్త వ్యాపార రంగాల్లోకి కంపెనీ ప్రవేశించడానికి ఆమె సహాయపడింది.

 మూలాలు 

వర్గం:ఢిల్లీ విశ్వవిద్యాలయం పూర్వ విద్యార్థులు
వర్గం:జీవిస్తున్న ప్రజలు
వర్గం:1973 జననాలు